《眉寿六封卷为郭青师司马封君题 其二》
明代·张萱

金鱼黄发雅相当，况有天纶谱寿章。玉杖閒边丹册字，铜标高处白云觞。

门前已建中丞节，膝下仍分副相床。上考渥恩期六六，不须廿四数汾阳。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。